18/08/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Levantamento actas previas á ocupación e pago de depósitos previos. Obra: proxecto construtivo: vía de alta capacidade Carballo-Berdoias. Provincia da Coruña. Clave: AC/06/140.01.75. T. M.: Carballo, Zas, Vimianzo, Cabana de Bergantiños e Coristanco

Resolución de 29 de xullo de 2011, do Servizo de infraestruturas de A Coruña pola que se sinala a data para o levantamento de actas previas á ocupación e o pagamento dos depósitos previos dos bens afectados polas obras: “Proxecto Constructivo: Vía de alta capacidade Carballo-Berdoias”, provincia de A Coruña. Clave: AC/06/140.01.75, termos municipais de Vimianzo, Zas, Carballo, Cabana de Bergantiños e Coristanco. O artigo 28 do vixente Estatuto de autonomía de Galicia establece no seu apartado 2° a competencia da comunidade autónoma galega no desenvolvemento lexislativo e a execución da lexislación do estado en materia de expropiación forzosa. Con data de 2 de outubro de 2008 a Xunta de Galicia procedeu á declaración da utilidade pública e urxente ocupación dos bens e dereitos necesarios a efectos de expropiación para a mencionada obra por Decreto 223/2008, publicado no Diario Oficial de Galicia, de data de 9 de outubro de 2008. Con data de 16 de decembro de 2008, o director xeral de estradas, por delegación do Conselleiro de Política Territorial, Obras Públicas e Transportes, aprobou o Proxecto Constructivo: Vía de alta capacidade Carballo- Berdoias. Con data de 27 de outubro de 2009, a directora xeral de infraestruturas, por delegación do Conselleiro de Política Territorial, Obras Públicas e Transportes, aprobou o Proxecto Constructivo: Vía de alta capacidade Carballo- Berdoias, desdobramento do treito Baio- Berdoias. Mediante resolución de 10 de maio de 2011 a Consellería de Medio Ambiente, Territorio, e Infraestruturas, adxudicou o contrato de concesión de obra pública para a construcción da obra “Vía de alta capacidade Carballo- Berdoias” á sociedade Autoestrada Costa da Morte, sociedade concesionaria da Xunta de Galicia, Sociedade Anónima. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que Ile confire o artigo 98 da mencionada Iei, resolveu convocar ós titulares de bens e dereitos afectados que figuran na relación exposta no taboleiro de anuncios dos Concellos de Vimianzo, Zas, Carballo, Cabana de Bergantiños e Coristanco, para que comparezan nos lugares, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Termo municipal de Vimianzo Lugar: Casa Consistorial do Concello de Vimianzo. Data: 19 de setembro de 2011, das nove horas trinta minutos ás trece horas trinta minutos. Termo municipal de Zas. Lugar: Casa Consistorial do Concello de Zas. Data: 20 de setembro de 2011, das nove horas trinta minutos ás once horas trinta minutos. Termo municipal de Carballo. Lugar: Casa Consistorial do Concello de Carballo. Data: 20 de setembro de 2011, das doce horas ás trece horas trinta minutos. Termo municipal de Cabana de Bergantiños Lugar: Casa Consistorial do Concello de Cabana de Bergantiños. Data: 21 de setembro de 2011, das nove horas trinta minutos ás trece horas trinta minutos. Termo municipal de Coristanco. Lugar: Casa Consistorial do Concello de Coristanco. Data: 22 de setembro de 2011, das nove horas trinta minutos ás trece horas trinta minutos dende o A até Laura Rocio Clemente Moreno Alluntiz, Evaristo. Data: 23 de setembro de 2011, das nove hora trinta minutos ás trece horas trinta minutos, dende Miren Nekane El Hichou Baticon, Jaime Ramiro Sil Panizo até o Z. A relación de titulares cos bens e dereitos afectados, así como o plano parcelario correspondente estarán expostos nos Concellos de Vimianzo, Zas, Carballo, Cabana de Bergantiños, e Coristanco, e no Servizo de infraestruturas de A Coruña (Praza de Luis Seoane, s/n, 8° planta). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e até o momento do levantamento da acta previa correspondente, co fin de que os interesados poidan formular por escrito, ante este Servizo de infraestruturas, (Praza de Luis Seoane, s/n, 8° planta), as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. En cumprimento do disposto no artigo 49 do Regulamento da Lei de expropiación forzosa de 26 de abril de 1957, este Servizo resolveu tamén proceder a efectua-lo pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para os termos municipais de Vimianzo, Zas, Carballo Cabana de Bergantiños e Coristanco, con motivo das obras de referencia, o cal terá lugar: Termo municipal de Vimianzo Lugar: Casa Consistorial do Concello de Vimianzo. Data: 24 de outubro de 2011, das nove horas trinta minutos ás trece horas trinta minutos. Termo municipal de Zas. Lugar: Casa Consistorial do Concello de Zas. Data: 25 de outubro de 2011, das nove horas trinta minutos ás once horas trinta minutos. Termo municipal de Carballo. Lugar: Casa Consistorial do Concello de Carballo. Data: 25 de outubro de 2011, das doce horas ás trece horas trinta minutos. Termo municipal de Cabana de Bergantiños. Lugar: Casa Consistorial do Concello de Cabana de Bergantiños. Data: 26 de outubro de 2011, das nove horas trinta minutos ás trece horas trinta minutos. Termo municipal de Coristanco. Lugar: Casa Consistorial do Concello de Coristanco. Data: 27 de outubro de 2011, das nove horas trinta minutos ás trece horas trinta minutos dende o A até Laura Rocio Clemente Moreno Alluntiz, Evaristo. Data: 28 de outubro de 2011, das nove hora trinta minutos ás trece horas trinta minutos, dende Miren Nekane El Hichou Baticon, Jaime Ramiro Sil Panizo até o Z. No mesmo acto ofertaranse ós propietarios as valoracións establecidas pola administración para cada unha das fincas en concepto de mutuo acordo. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial ou do Consulado) xa sexa xeral ou particular para este caso; e que deberán identificarse co documento nacional de identidade. Así mesmo, comunícase que deberán comparece-lo acto xuntando as escrituras de propiedade das fincas e o documento nacional de identidade. A Coruña, 29 de xullo de 2011. O xefe do Servizo de infraestruturas. Hugo Victor Polimeni Aguza.